laion/Wikipedia-Exotic huggingface dataset:
הצירויות הבלטיות

הצירויות הבלטיות היו נציגויות דיפלומטיות של המדינות הבלטיות הגולות מ-1940 עד 1991. לאחר הכיבוש המדינות הבלטיות בידי ברית המועצות ב-1940, הורו המדינות הבלטיות לדיפלומטים שלהן לשמור על צירויותיהן במספר בירות מערביות. הנציגויות המשיכו להיות מוכרות כנציגויות הדיפלומטיות של אסטוניה, לטביה וליטא, שסיפוחן על ידי ברית המועצות לא הוכר על ידי ארצות הברית, בריטניה וצרפת. הנציגויות סיפקו שירותים קונסולריים לאזרחים גולים של המדינות הבלטיות מ-1940 עד 1991. בין מאי ליוני 1940, קיבלו ממשלות המדינות הבלטיות החלטה סודית כי במקרה של אסון, הכוח למנות ולהדיח נציגים דיפלומטיים תהיה בידי ראשי הנציגויות הדיפלומטיות הקיימות, במקרה של אובדן קשר עם הממשלה. אחר הכיבוש הסובייטי של הבלטיות ב-1940, ניסו נציגי הממשל הסובייטי להשתלט על הנציגויות של המדינות הבלטיות להחזיר את הנציגים. חוקים חוקקו ב-1940 לעודד את השיבה, ודיפלומטיים שסירבו לשוב הוגדרו מורדים עם עונש מוות בתוך 24 שעות לתפיסתם. כל שלוש הצירויות שמרו על נכס דיפלומטי אחד לפחות בארצות הברית עד לתום המלחמה הקרה. לטביה וליטא שמרו על הצירויות המקוריות שלהן בוושינגטון די. סי., בעוד אסטוניה החזיקה קונסוליה בניו יורק. לאחר מלחמת העולם השנייה, הצירות הפסיקו לשמש כסוג של נציגות דיפלומטית, כאשר מדינות שדרגו אותן לשגרירויות. עם זאת, המדינות הבלטיות לא שלטו בשטח שלהן ולא יכלו לקבל שגריר אמריקאי. עד 1990, שלושת הצירויות הבלטיות היו הצירויות היחידות שנותרו ברשימה הדיפלומטית של מחלקת המדינה האמריקאית. הצירות האסטונית בלונדון התקיימה עד 1989, כאשר מצוקה כספית הביאה לסגירתה. הצירות הלטבית והליטאית המשיכו בעבודתן. הצירויות הבלטיות בפריז הועברו דה פקטו לשגרירות הסובייטית. הצירות האסטונית נהרסה ב-1979, והצירות הלטבית תועדה כרכוש סובייטי ב-1967. עם זאת, הצירות הליטאית נותרה רשומה על שם ממשלת ליטא שלפני המלחמה, והשגרירות הסובייטית לא הצליחה למכור את הבניין. Mälksoo, Lauri (2003). Illegal Annexation and State Continuity: The Case of the Incorporation of the Baltic States by the USSR. M. Nijhoff Publishers. ISBN 90-411-2177-3. McHugh, James; Pacy, James (2001). Diplomats without a country: Baltic diplomacy, international law, and the Cold War. Greenwood Publishing Group. ISBN 978-0-313-31878-8. Kempster, Norman (31 באוקטובר 1988). "Annexed Baltic States: Envoys Hold On to Lonely U.S. Postings". Los Angeles Times. {{cite news}}: (עזרה) U.S. Department of State (בפברואר 1990). Diplomatic List. U.S. Government Printing Office. {{cite book}}: (עזרה) Glew, Chris (4 ביוני 2013). "Keeping the flag flying – Estonia's diplomatic solo artists of the Cold War". Estonian World. {{cite news}}: (עזרה) "Centennial of Latvia's Foreign Service". Latvia.eu (באנגלית). 2019-07-29. נבדק ב-2020-04-20. Ziemele, Ineta, ed. (2002). Baltic yearbook of international law. The Hague: Kluwer Law International. ISBN 9789041117366.
טנקרי

טנקרי (Tanqueray) הוא מותג ג'ין המיוצר על ידי יצרנית האלכוהול הבריטית דיאג'יו. ג'ין טנקרי הוא ג'ין לונדוני יבש (London Dry Gin) המיוצר בתהליך זיקוק כפול של דגנים, הרכיבים הבוטניים: ערער, כוסברה, שורש אנג'ליקה (אנ') וליקריץ (במינונים השמורים בסוד מסחרי), מתווספים למשקה במהלך הזיקוק השני. טנקרי אינו מחזיק נתח שוק ניכר בשוק הבריטי, והשוק הגדול ביותר שלו הוא בארצות הברית. ג'ין טנקרי משווק ברחבי העולם כולו ונמנה עם שישה עשר 'המותגים האסטרטגיים' של דיאג'יו, באתר החברה הוא מתואר בתיאור 'הג'ין המהולל ביותר בעולם'. ג'ין טנקרי המקורי, המשווק בשם "Tanqueray London Dry Gin" הוא המוצר המקורי שהושק לראשונה ב-1830. הגרסה המוכרת שלו, הנמכרת בארצות הברית, קנדה, גרמניה וחנויות דיוטי פרי ברחבי אירופה, מכילה 47.3% כוהל בנפח. אך קיימות גרסאות של 43.1% כוהל בנפח (משווקת בבריטניה ובסקנדינביה) ו-40% כוהל בנפח (בקנדה, אוסטרליה וניו זילנד). ישנן גרסאות של ג'ין טנקרי שהותאמו עבור קוקטיילים. כך למשל "Tanqueray No. Ten Gin" שהושק בשנת 2000 והותאם למתכוני מרטיני. תהליך הזיקוק שלו הוכפל לכדי ארבע פעמים ונוספו לתהליך אשכוליות ותפוזים ליים וקמומיל. הגרסה "Tanqueray Rangpur Gin" הושקה בשנת 2006, היא מכילה (בזיקוק האחרון) ליים ורנגפור (אנ'), ג'ינג'ר ועלי דפנה, שמקנים למשקה טעם הדרים חזק. שילובים נוספים וגם גרסה נטולת אלכוהול (Tanqueray 0.0 שבוקבקה ב-2021) זכו למידות משתנות של הצלחה. גרסה חריגה של המותג, היא למעשה וודקה, 'וודקה טנקרי סטרלינג'. מדיה וקבצים בנושא טנקרי בוויקישיתוף אתר האינטרנט הרשמי של טנקרי טנקרי, ברשת החברתית אקס (טוויטר) המותגים האסטרטגיים באתר דיאג'יו, מאורכב בארכיב האינטרנט. פורטפוליו המותגים באתר דיאג'יו.
מיו

האם התכוונתם ל... MØ – זמרת דנית. מו – אות באלפבית היווני גשר מיו – גשר בצרפת מיו (פוקימון) – אחד מדמויות זיכיון המדיה פוקימון מיו-מיו – כינויה של השחקנית הצרפתייה סילבט הרי (Sylvette Herry) מיו, מיו שלי – ספר ילדים מאת אסטריד לינדגרן מיו מיו – חברת בת של פרדה אישים: אייזק מיו – קצין בצי האמריקני דריוס מיו – מלחין ומורה יהודי-צרפתי כריסטיאן מיו – אחד ממייסדי מדריך גו-מיו הרב רפאל יצחק מאיו (מיו) - רב איזמיר מו (פירושונים) מאיו
מטפסי הרים

מטפסי הרים (באנגלית: Alpine Climbers) הוא סרט הנפשה קצר אמריקאי משנת 1936 שהופק על ידי וולט דיסני הפקות והופץ על ידי יונייטד ארטיסטס. הסרט, שבוים על ידי דייוויד הנד, הועמד בפסטיבל הסרטים של ונציה שנה לאחר מכן. זהו הסרט הקצר ה-86 בסדרת סרטי "מיקי מאוס" שיצאו לאקרנים והשביעי באותה שנה. מיקי מאוס, דונלד דאק ופלוטו יוצאים לטיפוס הרים בהרי האלפים. מיקי מוביל את השיירה, שר יודל ומטפס על קיר אנכי עם גרזן הקרח שלו, דונלד, קשור למיקי ומטפס אחריו גם, שר יחד עם מיקי בקולו הצורמני ופלוטו תלוי על קצה החבל. לאחר הטיפוס, החבורה מנצלת את ההזדמנות כדי לשוטט בהר. מיקי קושר את פלוטו לסלע ודונלד קוטף פרחי אדלווייס ונתקל בעז הרים צעירה האוכלת לו את הפרחים, מה שמרתיח מאוד את דונלד. מיקי מוצא קן של נשרים ולוקח משם את הביצים, בתקווה לאכול אותן מאוחר יותר. אך נקבת הנשר מופיע לפתע ותוקפת אותו. מיקי משליך עליה את הביצים, אשר בוקעות ברגע שפוגעות בה. בעוד הגוזלים שזה עתה בקעו תוקפים את מיקי, אחת הביצים נופלת על ראשו של פלוטו. הביצה עד מהרה נבקעת וממנה יוצא גוזל, גדול יותר מאחיו, ומתעלל ומתגרה בפלוטו עד שהאחרון נופל מההר, עם הסלט שאליו הוא קשור, ומוצא את עצמו קבור בשלג. כלב ההצלה מזן סן ברנרד, עם חבית אלכוהול תלויה על צווארו, יוצא ממלונתו, שעליה צלב אדום, ושולה את פלוטו הכחול מקור מבין השלג. הכלב האומלל מקבל אלכוהול כדי לחמם ולהחיות אותו, אך הוא משתכר ומתחנף לכלב ההצלה לעוד לגימה. במרומי ההר, דונלד דולק אחרי העז הקטנה עד שהיא נכנסת למערה. דונלד נכנס אחריה ולאחר קרב קצר שולף מתוך המערה את האבא של של העז, שאינו שמח מהעובדה שדונלד מתעלל בצאצא שלו. דונלד מבין את מר גורלו ומעמיד פנים שלא כלום בעודו נמלט בנונשלנטיות. אבא עז נוגח בדונלד פעם אחר פעם, אך הברווז העקשן מחליט לנגוח חזרה, ואכן מצליח להביס את יריבו. מיקי, עדיין נאבק בגוזלים, משתמש בחבל שלו בתור לאסו ותופס את האם. לאחר כמה הרפתקאות באוויר, מיקי ודונלד, שנחלץ להצילו, מוצאים את עצמם מתרסקים על מלונתו של כלב ההצלה. השניים מגיחים משם רק בכדי לראות את פלוטו וחברו החדש שתויים ומייללים לאחר שריקנו את החבית. מיקי מאוס – וולט דיסני דונלד דאק – קלרנס נאש פלוטו – פינטו קולביג הסרט הופץ בישראל בדיבוב עברי, כשעל מלאכת הדיבוב הייתה אחראית שפרירה זכאי. סרט זה כולל סצנה מפורסמת עם כלב הצלה מזן סן ברנרד בעל חבית סביב צווארו, מיתוס שמקורו מציורו המפורסם של האמן אדווין לנדסייר. הכלב שמופיע בסרט, שנוצר על ידי ג'ו גרנט, הופיע שוב בשלהי שנת 1936, בסרט הקצר "עוד חתלתולים" מסדרת סרטי "סימפוניות טיפשיות". לאחר מכן, הוא הפך לבוליבר, כלב המחמד של דונלד דאק. נושא הסרט שאוב מחייו של וולט דיסני עצמו, שהיה מוקסם מהרי האלפים ובין השאר משווייץ. הסרט משמש בתור שלב במשחק הווידאו "Epic Mickey". מדיה וקבצים בנושא מטפסי הרים בוויקישיתוף "מטפסי הרים", במסד הנתונים הקולנועיים IMDb (באנגלית) "מטפסי הרים", באתר AllMovie (באנגלית) "מטפסי הרים", במסד הנתונים הקולנועיים KinoPoisk (ברוסית)
חטא (פירושונים)

האם התכוונתם ל... חטא – הפרה של נורמה מוסרית עבירה – הפרה, של חוקים וכללים שנקבעו על ידי קבוצה חברתית עבירה (יהדות) – הפרה של חוקי התורה או ורצון ה' חטא (דובאי) – אזור תיירות ונופש באמירות דובאי שבאיחוד האמירויות הערביות
אל אוגסטר

אלפרד ג'וליוס אוגסטר (באנגלית: Alfred Julius Eugster;‏ 11 בפברואר 1909 – 1 בינואר 1997) היה אנימטור, סופר ובמאי קולנוע אמריקאי. הוא עבד עבור מספר אולפני הנפשה אמריקאיים, כולל אולפני פליישר, אולפני אייוורקס, וולט דיסני הפקות ו-Famous Studios (מחלקת ההנפשה של סרטי פרמאונט). אל אוגסטר נולד ב-11 בפברואר 1909 בעיר ניו יורק. הוריו היו המוזיקאי ג'וליוס אוגסטר והדוויג פיגל, שניהם ממוצא גרמני. בין 1915 ל-1919, אביו נפטר בעודו ילד. בגיל 16, הוא קיבל תשלום של 10 דולר לשבוע עבור ביצוע עבודות מזדמנות. אוגסטר החל את הקריירה שלו בהנפשה באפריל 1925, באולפניו של פט סאליבן. הוא היה משחיר את הציורים של פליקס החתול. במהלך עבודתו באולפני פט סאליבן, הוא עבד תחת אוטו מסמר. אוגסטר למד במכללת קופר יוניון בלילה כדי ללמוד אמנות תוך כדי עבודה. באפריל 1929, אוגסטר עזב את אולפניו של סאליבן ועבר לאולפני פליישר. בשנת 1932 אוגסטר הלך לעבוד אצל צ'ארלס מינץ. בנוסף הוא עבד עם פרסטון בלייר על סרטים רבים. שנה בלבד לאחר מכן, הוא החל לעבוד באולפניו של אב אייוורקס, שם הוא עבד בשיתוף פעולה עם שיימוס קולהאן. אוגסטר עבד באולפני אייוורקס עד 1935, אז הצטרף לאולפני ההנפשה של וולט דיסני. ההתמחות שלו באולפניו של דיסני הייתה הנפשתו של דונלד דאק כמו גם עבודות ב"שלגיה ושבעת הגמדים". אוגסטר עזב את דיסני ב-18 במרץ 1939, עקב הצעתו של מקס פליישר לעבוד במיאמי עם שכר גבוה יותר. אוגסטר הצטרף שוב לאולפני פליישר ונשאר איתם עד שהאולפנים נסגרו בשנת 1942. הוא עבד לזמן קצר ב-Famous Studios אבל עזב לצבא ארצות הברית. לאחר שחרורו מהצבא, הוא חזר ל-Famous Studios בשנת 1945. הפעם כהאנימטור הראשי, שם עבד על מספר סרטים מצוירים של "Screen Songs" ו"פופאי" עד 1957. מ-1957 עד 1964, אוגסטר עבד כעצמאי ברחבי ניו יורק ועבד עבור אולפנים מסחריים שונים. ב-1964 הצטרף ל-Paramount שם עבד עבור שיימוס קולהאן ורלף בקשי עד לסגירת האולפן ב-1967. בשנה שלאחר מכן הצטרף ל-Kim and Gifford, שם החל את שהותו הארוכה ביותר באולפן אחד. בספטמבר 1987, אוגסטר פרש משם וסיים את 62 שנות הקריירה שלו. אוגסטר היה נשוי לאשתו הייזל, הידועה גם בשם צ'יק, במשך 61 שנים. לזוג לא היו ילדים, והייזל נפטרה ב-1995. אל אוגסטר, במסד הנתונים הקולנועיים IMDb (באנגלית) אל אוגסטר, באתר AllMovie (באנגלית) אל אוגסטר, במסד הנתונים הקולנועיים KinoPoisk (ברוסית) Baxter, Devon. "An Al Eugster Scrapbook." www.cartoonresearch.com, August 3, 2020. Retrieved December 2, 2021. Baxter, Devon. "Animation Profiles: AL EUGSTER." www.cartoonresearch.com, April 10, 2019. Retrieved December 2, 2021. Mayerson, Mark. "Remembering Al." www.awn.com, February 11, 1997. Retrieved May 15, 2017.
נבחרת סרק בכדורגל

נבחרת סרק בכדורגל היא נבחרת הכדורגל הלאומית של האי סרק שבאיי התעלה. הנבחרת אינה חברה באופ"א או בפיפ"א ולכן איננה מורשית להשתתף בגביע העולם בכדורגל או באליפות אירופה בכדורגל. הנבחרת החלה את משחקיה בטורניר הכדורגל של משחקי האיים בשנת 2003 בתחרות שנערכה בגרנזי השכנה. הנבחרת הפסידה בכל ארבעת המשחקים בהם שיחקה. היא ספגה לפחות 15 שערים בכל משחק ובסוף הטורניר, בו לא העפילה משלב הבתים, סיימה עם הפרש שערים 70-0. ערך זה הוא קצרמר בנושא כדורגל. אתם מוזמנים לתרום לוויקיפדיה ולהרחיב אותו.
Go the Distance

"Go the Distance" (בעברית: "למרחקים אלך") הוא שיר מתוך סרט ההנפשה של דיסני משנת 1997, "הרקולס". הוא נכתב על ידי המלחין אלן מנקן והפזמונאי דייוויד זיפל, והוקלט במקור על ידי השחקן האמריקאי רוג'ר בארט בתפקידו כמדבב דמותו של הרקולס. הזמר והיוצר האמריקאי מייקל בולטון הקליט גרסת פופ של השיר עבור כתוביות הסיום של הסרט, שנכלל גם באלבום האולפן האחד-עשר שלו, "All That Matters". בגרסה הספרדית, השיר מבוצע על ידי המדבב של דמותו של הרקולס, ריקי מרטין, הן בסרט והן בכתוביות הסיום; גרסה זו כלולה באלבומו של מרטין "Vuelve". גם השיר וגם החזרה שלו הופיעו בהפקה הבימתית של הרקולס, שבוצעה בדיסני וונדר במהלך 2007–2008. השיר היה מועמד לפרס אוסקר לשיר המקורי הטוב ביותר ולפרס גלובוס הזהב לשיר המקורי הטוב ביותר. בשני הפרסים, לעומת זאת, זכה השיר "My Heart Will Go On", שירה של סלין דיון מהסרט "טיטניק" בבימויו של ג'יימס קמרון. השיר הגיע למקום ה-24 במצעד בילבורד הוט 100 והגיע למקום הראשון במצעד שירי המבוגרים העכשוויים החמים, והיה לשיר התשיעי של בולטון בראש מצעד זה. השיר היה אחד משני השירים שנכתבו עבור הרקולס בסרט, השני היה "Shooting Star", שלא נכנס לגרסתו הסופית של הסרט. עם זאת, "Shooting Star" כלול באלבום הפסקול של הרקולס, ומבוצע על ידי להקת הבנים האירית בויזון. השיר הוקלט על ידי השחקן האמריקאי רוג'ר בארט בתפקידו כמדבב של דמותו של הרקולס. השיר מבוצע בסרט על ידי הרקולס בן 15 שיש לו כוח כמו לאל ומתקשה יותר ויותר להשתלב עם בני גילו. השיר משמש כתפילתו של הרקולס לאלים שיעזור לו למצוא לאן הוא באמת שייך. תפילותיו נענות, שכן הוא מתגלה כבנו האבוד של זאוס, מלך האלים. להרקולס נאמר גם שעליו להפוך לגיבור אמיתי כדי להצטרף שוב לאביו בהר האולימפוס. מאוחר יותר, השיר משתנה כשהרקולס יוצא למסעו להפוך לגיבור אמיתי, מכריז שהוא רוצה "ללכת למרחקים" כדי להוכיח את עצמו. הזמר והיוצר האמריקאי מייקל בולטון הקליט גרסת פופ של השיר עבור כתוביות הסיום של הסרט. גרסה זו, שהופקה על ידי וולטר אפנסייף ובולטון עצמו, נכללה מאוחר יותר באלבום האולפן האחד-עשר של בולטון, All That Matters. הגרסה של בולטון יצאה לאור כסינגל מסחרי על ידי וולט דיסני רקורדס ב-20 במאי 1997. השיר הגיע למקום ה-24 במצעד בילבורד הוט 100 בארצות הברית. את הקליפ הנלווה לגרסה של בולטון ביים דני ג'ייקובס. קטעים ממנו צולמו באולם הגדול של מוזיאון ברוקלין וכוללים את בולטון מבצע את השיר, עם סצנות מהסרט. ריקי מרטין הקליט גרסה בשפה הספרדית של "Go the Distance" מפסקול הסרט, בשם "No Importa la Distancia" (בעברית: "המרחק לא משנה"). הוא יצא לאור כסינגל ב-1 ביולי 1997. מאוחר יותר הוא נכלל באלבומו של מרטין משנת 1998, Vuelve. כמו כן יצא לאור קליפ. השיר הגיע למקום העשירי במצעד שירי הרדיו פופ לטיני בארצות הברית. הגרסה של מרטין ספגה ביקורות לא חיוביות מצד מבקרי מוזיקה. השיר בוצע בשפות שונות עבור הזיכיון We Love Disney על ידי: הזמר האוסטרלי הריסון קרייג (אנ') באלבום We Love Disney, Australia בשנת 2014 הזמר הצרפתי ז'אן-בטיסט מונייה באלבום We Love Disney, France 2 בשנת 2014 הזמר האיטלקי אנדראה נרדינוקי באלבום We Love Disney, Italy בשנת 2015 הזמר הספרדי דויד ביסבל באלבום We Love Disney, Latin America בשנת 2016 מידע על היצירה "Go the Distance" באתר מיוזיק בריינז מידע על הסינגל "Go the Distance" באתר מיוזיק בריינז מידע על היצירה "Go the Distance" באתר Discogs סרטון השיר "Go the Distance" באתר יוטיוב Gold & Platinum, RIAA, ‏24 באוגוסט 2022 Walt Disney, Roger Bart, Go The Distance, BPI, ‏27 בינואר 2023
תוכנית אריאל

תוכנית אריאל (באנגלית:Ariel programme) הייתה תוכנית לחקר חלל בריטית במחצית השנייה של המאה ה-20. במסגרת התוכנית שוגרו לחלל 6 לוויינים בעזרת משגרים מתוצרת ארצות הברית. השם נבחר לכבוד דמות ממחזה של ויליאם שייקספיר "הסערה". בעקבות השיגור הראשון שבוצע בשנת 1962, בריטניה הפכה למדינה השלישית בעלת לוויין. בישיבת המועצה הבין-לאומית למדע, ארצות הברית הציע למדינות חברות עזרה בפיתוח ושיגור לוויין לחלל. בסוף 1959 הוועדה הלאומית הבריטית לחקר החלל הגישה לנאס"א הצעה. בתחילת 1960 המדינות סוכמו מסגרת התוכנית ואחריות של כל מדינה לקידומה. הלוויין הראשון "אריאל 1" נבנה במרכז טיסות החלל גודרד ומשקלו היה 62 ק"ג. הוא שוגר לחלל באפריל 1962. במאי 1962 הוא נפגע מניסוי גרעיני בגובה רב שבוצע על ידי ארצות הברית והפסיק לפעול. "אריאל 2" נבנה בוסטינגהאוס ומשלקו היה 68 ק"ג. הוא שוגר במרץ 1964 והיה אמור לעשות מחקרים בתחום רדיו-אסטרונומיה. הקשר עם הלוויין אבד בנובמבר 1964. "אריאל 3" היה הלוויין הראשון שתוכנן ונבנה בבריטניה. הוא שוגר בשנת 1967 ושקל 89 ק"ג. בעזרת הלוויין בוצעו מספר ניסויים. בעיות בתפקוד הלוויין החלו באוקטובר 1967 ופעילותו הסתיימה בספטמבר 1969. "אריאל 4" נבנה ב-British Aircraft Corporation. הוא שוגר לחלל בשנת 1971. משקלו היה 99.5 ק"ג. הוא היה מיועד לחקר יונוספירה. הוא ירד מהמסלול בשנת 1978. "אריאל 5" נבנה ב-Marconi Electronic Systems. הוא שוגר לחלל בשנת 1974. משקלו היה 130.5 ק"ג. על הלוויין הותקן טלסקופ לחקר בקרני רנטגן. הוא סיים פעילות בשנת 1980. מרכז בקרה על הפעילות היה ממוקם בבריטניה. "אריאל 6" נבנה ב-Marconi Electronic Systems. הוא שוגר לחלל בשנת 1979. משקלו היה 154.5 ק"ג. על הלוויין הותקן טלסקופ לחקר בקרני רנטגן וחיישני קרינה קוסמית. הוא סיים פעילות בשנת 1982. מרכז בקרה על הפעילות היה ממוקם בבריטניה. מדיה וקבצים בנושא תוכנית אריאל בוויקישיתוף מידע על הלוויינים
שגרירות ישראל במקסיקו

שגרירות ישראל במקסיקו היא הנציגות הדיפלומטית של ישראל במקסיקו. השגרירה המכהנת היא עינת קרנץ נייגר. מקסיקו הכירה במדינת ישראל בינואר 1950, ובשנת 1952 שתי המדינות כוננו ביניהן יחסים דיפלומטיים רשמיים. בדצמבר 2008 הגיעה לשגרירות חבילה ובה שרדי חומר נפץ. בספטמבר 2022 הושחת מבנה השגרירות על ידי משפחות הסטודנטים שנחטפו באיגואלה, שדרשו את הסגרת תומאס סרון ששימש כראש סוכנות החקירות הפליליות (AIC) בתקופה בה נעלמו הסטודנטים, והיה אחראי על חקירת החטיפה ופרסם דו"ח רשמי ובו טיוח של מעורבות הממשלה בפרשה, שבספטמבר 2019 ברח לישראל, ותועד בדירת מסתור בתל אביב. ישראל זימנה את שגריר מקסיקו בישראל נזיפה, לאחר שנטען כי השוטרים הניחו למפגינים להשחית את המבנה. בטרם מינוי שגריר ישראלי במקסיקו, מונה אדולפו פאסטליכט בשנת 1951 לקונסול כבוד של ישראל במקסיקו. בענייני הקשרים עם מקסיקו טיפל במשרד החוץ משה טוב. בנובמבר 1953 מונה לראשונה שגריר ישראלי במקסיקו. בשנים הראשונות, שגריר ישראל במקסיקו כיהן גם כציר לא תושב בגואטמלה, הונדורס, ניקרגואה, אל סלוודור, קוסטה ריקה, הרפובליקה הדומיניקנית וקובה. מאז 2016, לאחר שישראל סגרה את השגרירות בסן סלוודור, משמשת שגריר ישראל במקסיקו, כשגריר לא תושב גם בבליז. כמו כן השגרירות מאומנת גם על איי בהאמה. אתר האינטרנט הרשמי של שגרירות ישראל במקסיקו (בעברית, בספרדית ובאנגלית) שגרירות ישראל במקסיקו, ברשת החברתית פייסבוק שגרירות ישראל במקסיקו, ברשת החברתית אקס (טוויטר) יחסים דיפלומטיים ישראל – מקסיקו, הצופה, 3 ביולי 1952 מקסיקו: לשגרירות נשלחו שרידי חומר נפץ, באתר nrg ניצן קדר, ישראל תזמן את שגריר מקסיקו לשיחת נזיפה, באתר ערוץ 7, 22 בספטמבר 2022 מקסיקו: מפגינים השחיתו את בניין שגרירות ישראל בדרישה להסגיר בכיר השוהה בישראל, באתר וואלה, 22 בספטמבר 2022 איתמר אייכנר, השוטרים נעלמו, בממשלה מסרבים להיפגש: משבר האבטחה בשגרירות במקסיקו, באתר ynet, 13 באוקטובר 2022 אנשים ומוסדות, דבר, 29 במרץ 1951 נחנך בניין מקסיקו באוניברסיטת תל אביב, דבר, 5 במאי 1967 יורחב השירות הדיפלומאטי, מעריב, 30 בינואר 1950 ימיה הראשונים של צירות ישראל במקסיקו, זמנים, 17 בנובמבר 1953 ד"ר קיסרי ציר ברוב ארצות דרום אמריקה, חרות, 15 ביוני 1954 ציר ישראל במכסיקו הגיש כתב האמנתו, דבר, 1 בנובמבר 1953 שאלתיאל מגיש היום כתב האמנתו, דבר, 21 ביוני 1956 נפטר ר.א.מ. שניאורסון, מעריב, 20 בנובמבר 1960 שינויים בשירות החוץ, דבר, 17 בינואר 1963 ד"ר וייץ וי. הרכבי - להנהלת הסוכנות במקום שזר ואשכול, דבר, 26 ביוני 1963 שגריר ישראל במכסיקו הגיש כתב־האמנתו, למרחב, 18 בדצמבר 1963 שמשון ארד שגריר ישראל במקסיקו, דבר, 10 בספטמבר 1964 א. הראל, עוללות ממכסיקו היהודית, על המשמר, 20 באוקטובר 1967 מר אברהם דרום, מעריב, 7 ביולי 1968 אישים ומוסדות, מעריב, 17 בנובמבר 1970 ש. ארגוב יהיה שגריר במקסיקו, דבר, 15 בפברואר 1971 שלמה ארגוב - מועמד לעוזר שר ההסברה, דבר, 25 במרץ 1974 מ. יגר - מנהל ההסברה במשרד החוץ, דבר, 2 באוקטובר 1974 איתמר אייכנר, משבר דיפלומטי: שגרירות תועבר מישראל לרמאללה?, באתר ynet, 17 בינואר 2016
נרס

האם התכוונתם ל... דוד נרס – כדורגלן ברזילאי ניק נרס – מאמן כדורסל אמריקאי פול נרס – ביוכימאי אנגלי מצר נארס – מצר ים באוקיינוס הקרח הצפוני נרש נורס
אמיליה רוברטסון היל

אמיליה רוברטסון היל (באנגלית: Amelia Robertson Hill‏; 15 בינואר 1821 – 5 ביולי 1904; שם נעורים: אמיליה מקדרמייד פטון) הייתה אמנית ופסלת סקוטית בולטת לאורך המאה ה-19 ואחת הבודדות שקיבלה הזמנות עבודה ציבוריות. העבודות החשובות שלה הן הפסל של דייוויד ליווינגסטון בגני פרינסס סטריט, אדינבורו ופסל רוברט ברנס בדאמפריס. היל נולדה לקתרין מקדיארמיד (נפטרה ב-1853) וג'וזף ניל פטון (1797–1874), מעצבי שטיחים. אחותה ג'מימה, נולדה ב-11 בנובמבר 1823. אחיה היו האמנים ג'וזף נואל פטון (1821–1901) ו-וולר יו פטון (1828–1895). נראה שהיא הוכשרה כפסלת אצל ויליאם ברודי באדינבורו. בשנת 1862 היא נישאה לצייר והצלם החלוץ דייוויד אוקטביוס היל. היא הייתה אשתו השנייה. הם גרו באדינבורו. לתפקידו כמזכיר האקדמיה המלכותית הסקוטית היה חלק בהכרות ביניהם. בשנת 1868 הם הקימו את ביתם בבית רוק, בפינה הדרום מערבית של קלטון היל ליד מדרגות הכניסה הדרומיות לגבעה. אף שהם מזוהים לכתובת זו, הם חיו כאן רק שנתיים. הוא מת ב-1870 ואמיליה עברה מהבית, לניוינגטון לודג'. היא עיצבה פסל ברונזה בדמותו, על קברו. מפקד האוכלוסין של 1891 מתאר את היל כ"פסלת, בדימוס", אך היא הציגה באקדמיה המלכותית הסקוטית עד 1902, בגיל 82. היא מתה בביתה, ב-5 ביולי 1904 בגיל 83. היא נקברה ליד בעלה 34 שנים לאחר מותו. פסל של דייוויד ליונגסטון פסל של רוברט ברנס הפסל על קברו של בעלה פסל הגאולוג יו מילר מדיה וקבצים בנושא אמיליה רוברטסון היל בוויקישיתוף "OPR Birth and Baptism Search Return for children of Joseph Paton and Catherine McDermaid". Scotland's People. Matthew, H. C. G.; Harrison, B., eds. (23 September 2004). "The Oxford Dictionary of National Biography". Oxford Dictionary of National Biography (online ed.). Oxford: Oxford University Press. Contributions from Royal Scottish Academy, The Scottish National Portrait Gallery, The National Museum of Scotland and The Dean Cemetery (2021). "The Amelia Trail". The Amelia Trail.
עליזה גלקין-סמית

עליזה גלקין-סמית (נולדה בשנת 1952) סופרת ישראלית, מטפלת באמנות, ציירת ופסלת. חברה באגודת הסופרות והסופרים העבריים. חברה באגודת האמנים. תושבת מושב עמיקם. למדה תואר ראשון באוניברסיטה העברית בספרות ספרדית וצרפתית, ועסקה בהנדסת מחשבים. בנוסף סיימה לימודי תרפיה באמנות בבית ברל. נשואה ואם לבת. ספרה ליל זכה בציון לשבח של איגוד הסופרים. עונות (ירושלים: כרמל, 2002) יער הפלאות (תל אביב: חלונות, 2005) מועדון יום שישי (תל אביב: גוונים, 2007) עורכת ספרותית (מבשרת ציון: צבעונים, 2007) ליל (תל אביב: מנדלי מוכר ספרים ברשת, 2013) מונולוג של איש שמן (תל אביב: מנדלי מוכר ספרים ברשת, 2016) תורגם לאנגלית ולהולנדית על כורחי (תל אביב: מנדלי מוכר ספרים ברשת, 2016) אהבה על כוס תה (ישראל, מנדלי ספרים אלקטרוניים, 2017) קמליה סיננסיס - ספר התה (איתי בחור - הוצאה לאור, 2018) האישה שניכשה בהר (הרצליה: מנדלי מוכר ספרים ברשת, 2018) ורד הכלב (תל אביב: מנדלי מוכר ספרים ברשת, 2021) כי הנה כחמר (תל אביב: מנדלי מוכר ספרים ברשת, 2023) קצלקואטל / חוסה לופז פורטיו אי פאצ'קו (תל אביב: הקיבוץ המאוחד, 1979) עליזה גלקין-סמית, ברשת החברתית פייסבוק עליזה גלקין-סמית באתר עברית עליזה גלקין-סמית באתר הספרייה הלאומית עליזה גלקין-סמית באתר סימניה עליזה גלקין-סמית באתר גוגל ספרים הילה אלפרט, עשו זאת בעצמכם באתר ישראל היום, 15.7.2016 מונולוג של איש שמן, ברשת החברתית פייסבוק 139 - ראיון עם עליזה גלקין סמית באתר יוטיוב, 3.9.2014 ד"ר אביבית אגם דאלי, ביקורת ספרים – ספר התה ספוטלייט - עליזה גלקין סמית באתר של נילי דגן, 10.6.2016 איתי בחור, השקת הספר 'קמליה סיננסיס' מאת עליזה גלקין-סמית באתר איתי בחור - הוצאה לאור עליזה גלקין-סמית באתר הלקסיקון הספרות העברית החדשה עונות, באתר כרמל ספרים רשימת חברים, באתר אגודת הסופרים העברים עליזה גלקין סמית - eBookPro הוצאה לאור באמזון הוכרזו זוכי פרס אס"י לספרות, באתר ynet, 13 בפברואר 2012
מרקטה אירגלובה

מרקטה אירגלובה (בצ'כית: Markéta Irglová; נולדה ב-28 בפברואר 1988) היא זמרת-יוצרת ושחקנית צ'כית-איסלנדית. התפרסמה בזכות השתתפותה בסרט Once, שזיכה אותה במספר פרסים, כולל פרס אוסקר לשיר המקורי הטוב ביותר עבור "Falling Slowly". יחד עם גלן הנסרד הייתה אירגלובה חלק מהצמד דה סוול סיזן. הוא הוציא את אלבום הבכורה שלו באפריל 2006 תחת חברת התקליטים אוברקאוט רקורדינגס. בשנת 2007 שיחקה אירגלובה בסרט Once. היא הייתה שותפה לכתיבת רוב פסקול הסרט, כולל "Falling Slowly", שזכה בפרס אוסקר לשיר המקורי הטוב ביותר. Once זכה בפרס עבור סרט הדרמה הטוב ביותר בפסטיבל הסרטים סאנדנס. אירגלובה הופיעה בפסקול של "אני לא שם" משנת 2007 עם גרסת דה סוול סיזן ל-"You Ain't Goin' Nowhere" של בוב דילן. העיבוד הבימתי בתיאטראות ברודוויי לסרט זכה בשמונה פרסי טוני ובפרס גראמי עבור אלבום המחזמר הטוב ביותר. בשנת 2022 נחשף כי אירגלובה תשתתף בקדם האיסלנדי לאירוויזיון 2022, Söngvakeppnin, עם השיר "Possible". היא התחרתה בחצי הגמר השני, ונכשלה בניסיון להעפיל לגמר התחרות. בשנת 2023 התחרתה בקדם הצ'כי לאירוויזיון 2023 עם "Happy".‏ היא הגיעה למקום הרביעי עם 1,009 נקודות. 2011: Anar 2014: MUNA 2022: LILA 2006: The Swell Season 2007: Once 2009: Strict Joy מדיה וקבצים בנושא מרקטה אירגלובה בוויקישיתוף אתר האינטרנט הרשמי של מרקטה אירגלובה מרקטה אירגלובה, ברשת החברתית פייסבוק מרקטה אירגלובה, ברשת החברתית אקס (טוויטר) מרקטה אירגלובה, ברשת החברתית אינסטגרם מרקטה אירגלובה, סרטונים בערוץ היוטיוב מרקטה אירגלובה, במסד הנתונים הקולנועיים IMDb (באנגלית) מרקטה אירגלובה, באתר AllMovie (באנגלית) מרקטה אירגלובה, במסד הנתונים הקולנועיים KinoPoisk (ברוסית) מרקטה אירגלובה, באתר סאונדקלאוד (באנגלית) מרקטה אירגלובה, באתר MusicBrainz (באנגלית) מרקטה אירגלובה, באתר דיזר מרקטה אירגלובה, באתר Discogs (באנגלית) מרקטה אירגלובה, באתר Songkick (באנגלית) מרקטה אירגלובה, באתר Genius מרקטה אירגלובה, באתר SecondHandSongs מרקטה אירגלובה, באתר בנדקמפ מרקטה אירגלובה, באתר בילבורד (באנגלית) "Vedder, Sonic Youth, Tweedy Do Dylan For Soundtrack". Billboard. נבדק ב-15 באפריל 2011. {{cite journal}}: (עזרה) "Once Tony Awards Info". www.broadwayworld.com. נבדק ב-16 באוקטובר 2022. {{cite web}}: (עזרה) "Iceland: 'Söngvakeppnin' 2022 songs revealed 🇮🇸". Eurovision.tv (באנגלית אמריקאית). European Broadcasting Union (EBU). 2022-02-05. נבדק ב-2022-02-06. "Czech Republic: ESCZ 2023 lineup revealed". eurovision.tv (באנגלית בריטית). EBU. 16 בינואר 2023. נבדק ב-16 בינואר 2023. {{cite web}}: (עזרה) Farren, Neil (7 בפברואר 2023). "Czech Republic: Vesna to Eurovision 2023". Eurovoix (באנגלית בריטית). נבדק ב-7 בפברואר 2023. {{cite web}}: (עזרה)